ไทย-กัมพูชา ร่วมฉลองความสำเร็จการก่อสร้างสะพานมิตรภาพไทย-กัมพูชา (บ้านหนองเอี่ยน-สตึงบท) ช่วยลดปัญหาการจราจรแออัด และเพิ่มศักยภาพการค้าชายแดน
ไทย-กัมพูชา ร่วมฉลองความสำเร็จการก่อสร้างสะพานมิตรภาพไทย-กัมพูชา (บ้านหนองเอี่ยน-สตึงบท) ช่วยลดปัญหาการจราจรแออัด และเพิ่มศักยภาพการค้าชายแดนไทยและกัมพูชา จัดพิธีฉลองความสำเร็จการก่อสร้างสะพานมิตรภาพไทย-กัมพูชา (บ้านหนองเอี่ยน-สตึงบท) ที่อำเภออรัญประเทศ จังหวัดสระแก้ว โดยนายกรัฐมนตรีของทั้ง 2 ประเทศ เป็นประธานเปิดผ้าแพรคลุมป้ายชื่อสะพานร่วมกัน ณ บริเวณจุดกึ่งกลางสะพานพลเอกประยุทธ์ จันทร์โอชา นายกรัฐมนตรี กล่าวว่า ไทยและกัมพูชายินดีที่การสร้างสะพานแห่งนี้เสร็จสมบูรณ์และถือเป็นสะพานข้ามแดนไทย-กัมพูชา ที่ยาวที่สุด เป็นประจักษ์พยานถึงความสัมพันธ์อันดีระหว่างสองประเทศที่ใกล้ชิดมายาวนาน เพื่อแก้ปัญหาความแออัดของการจราจรบริเวณหน้าด่านพรมแดน และเป็นการเปิดเส้นทางขนส่งสินค้าข้ามแดนแห่งใหม่ ให้มีความสะดวกมากขึ้น ระหว่างเขตเศรษฐกิจพิเศษกัมพูชาและเขตพัฒนาเศรษฐกิจพิเศษตะวันออก หรือ EEC ของไทย เพื่อเชื่อมต่อการส่งออกสินค้าสู่ตลาดโลก ณ ท่าเรือน้ำลึกแหลมฉบัง สู่การพัฒนาอย่างยั่งยืนและเติบโตไปด้วยกัน ขณะที่สมเด็จอัคคมหาเสนาบดีเดโชฮุน เซนนายกรัฐมนตรีกัมพูชา กล่าวขอบคุณรัฐบาลและประชาชนชาวไทยที่สนับสนุนการก่อสร้างและฟื้นฟูโครงสร้างพื้นฐานของกัมพูชา ซึ่งถือเป็นสะพานเชื่อมใจของชาวจังหวัดบันเตียเมียนเจยและจังหวัดสระแก้ว ที่สมควรบันทึกในหน้าประวัติศาสตร์ ซึ่งจะเป็นช่องทางสำหรับการขนส่งสินค้าเข้าออกส่วนจุดผ่านแดนปอยเปต-อรัญประเทศ และเป็นช่องทางสำหรับการเดินทางข้ามแดนของนักท่องเที่ยวด้วยจากนั้นผู้นำทั้งสองประเทศได้ร่วมประกอบพิธีเทคอนกรีตเชื่อมสะพานและฉลองความสำเร็จในการก่อสร้างสะพานแห่งนี้ เพื่อความเป็นสิริมงคลและเป็นสัญลักษณ์แห่งความร่วมมือไทย-กัมพูชา ให้ยั่งยืนสืบไป